Here is a page extracted from Wikipedia that may contain CSS, HTML, and a lot of unformatted text.

Title: Casa d'a moneda de Sydney
Content: A casa d'a moneda de Sydney (en anglés Sydney Mint) ye l'edificio publico mas antigo d'o districto d'afers central de Sydney en Sydney, Nueva Galas d'o Sud, Australia. Fue construyiu entre 1811 y 1816 como ala meridional d'o Hespital de Sydney, que por ixas envueltas yera conoixiu como Rum Hospital. En 1854 s'establió aquí una casa d'a moneda, emplegandose l'edificio d'o hespital como residencia ta os treballadors y o director d'a ceca. Tamién se construyó una fabrica de falcas ta cudir as monedas en l'edificio que ye dezaga. Istas dos estructuras tienen una importancia patrimonial significativa y s'han asociau a importants eventos en a historia colonial de Nueva Galas d'o Sud.

Situada en o districto d'afers central de Sydney en o numero 10 d'a carrera Macquarie Street, ye amán d'atros edificios historicos famosos australianos como os quartels de Hyde Park, a ilesia de Sant Chaime y a Casa d'o Parlamento. Actualment a casa ye a seu de Historic Houses Trust of New South Wales y ye en a lista de Patrimonio Historico de Nueva Galas d'o Sud. Bellas partis de l'edificio son ubiertas a o publico.

Vinclos externos
  Information on Sydney Mint on Historic Houses Trust Website
  [CC-By-SA]

Molimentos de Sydney